Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israel on pelastanut yli 200 israelilaista ja Etiopian juutalaista -
Etiopian konfliktialueelta.
Israelin turvallisuuspalvelu ISA pidätti Iranin juutalaisen, -
joka oli saapunut Israeliin vakoillakseen Iranin hyväksi.
USA ja Iran ovat sopineet vankienvaihdosta. Tapaus on jälleen -
yksi esimerkki Iranin onnistuneesta "panttivankidiplomatiasta".
Israel on yhteistyössä Etiopian viranomaisten kanssa -
kuljettanut noin 200 israelilaista ja Etiopian juutalaista turvaan -
Pohjois-Etiopian konfliktialueilta.
Kaikkiaan 204 Israelin kansalaista ja Etiopian juutalaista, -
joilla on Israelin lain mukaan oikeus muuttaa Israeliin, -
tuotiin pois Gondarin ja Bahir Darin kaupungeista Amharan alueelta.
Kiivaita taisteluja puhkesi viime viikolla Amharassa sen jälkeen, -
kun paikalliset aseryhmät eivät hyväksyneet -
Etiopian hallituksen päätöstä lakkauttaa alueelliset asejoukot.
Koska taistelut ovat aiheuttaneet jo monia siviiliuhreja, -
Israel päätti hakea pois taistelujen keskeltä kansalaisensa -
sekä ne Etiopian juutalaiset, jotka haluavat muuttaa Israeliin.
Päiviä kestänyt haastava ja monimutkainen operaatio toteutettiin -
yhteistyössä Etiopian viranomaisten, Israelin ulkoministeriön, -
Israelin turvallisuusneuvoston ja pääministerin kanslian kanssa.
Operaatio onnistui, ja yhteensä 204 taistelualueille jumiin jäänyttä -
israelilaista ja paikallista juutalaista saatiin siirrettyä turvaan.
Israel huolehtii kansalaisistaan kaikkialla.
Israelin kansalaiset ja alijaan oikeutetut etiopialaiset -
olivat ahdingossa taistelualueilla. Määräsin tuomaan heidät pois sieltä.
Kiitän Israelin turvallisuusneuvostoa, pääministerin kansliaa, -
ulkoministeriötä ja juutalaistoimistoa -
ripeästi ja vaitonaisesti hoidetusta, onnistuneesta operaatiosta.
Nämä ihmiset ovat nyt matkalla Addisiin ja sieltä edelleen Israeliin.
Toivotamme heidät lämpimästi ja siunaten tervetulleiksi Israeliin.
Israelin ulkoministeri -
keskusteli puhelimitse maansa Etiopian-suurlähettilään kanssa.
Tämä korosti sitä, miten kiitollisia turvaan päässeet ihmiset olivat.
Israelin tiedustelupalvelu ISA pidätti vastatiedusteluoperaatiossa -
Iranista kotoisin olevan juutalaisen -
epäiltynä vakoilusta Iranin hallinnon hyväksi.
Pidätys tapahtui epäillyn laskeuduttua Ben Gurionin lentokentälle Israeliin, -
missä hänellä on sukulaisia.
ISA pidätti miehen tämän poistuessa lentokoneesta.
Tunteja kestäneissä kuulusteluissa mies tunnusti saapuneensa Israeliin -
tarkoituksenaan kerätä tietoa Iranin tiedustelupalvelun pyynnöstä.
ISA:n mukaan iranilaisvakooja oli ennen Israeliin lähtöään -
tavannut Iranin puolustusministeriön virkamiehiä -
ja saanut näiltä vakoilua varten ohjeistusta ja välineitä.
Kuulustelujen jälkeen -
väitetyltä iranilaisvakoojalta evättiin pääsy Israeliin.
Vangitsemisen sijaan hänet lähetettiin lentokoneella takaisin Iraniin.
ISA:n mukaan -
tapaus on osa Iranin pyrkimystä muodostaa vakoilurinkejä Israeliin -
sekä levittää väärää tietoa yhteiskunnan jakamiseksi Israelissa.
ISA jatkaa yhdessä Israelin puolustus- laitoksen kanssa vastatoimiaan -
torjuakseen Iranin yrityksiä operoida Israelia vastaan -
terrorismia, vakoilua tai kybertoimia hyödyntäen.
IDF ja ISA operoivat viime yönä palestiinalaiskaupunki Tulkaremissa -
Länsirannan Samariassa osana terrorisminvastaisia toimia.
Operaation tarkoituksena oli -
paikallistaa ja pidättää terrorismista epäiltyjä henkilöitä. Sen aikana -
palestiinalaiseen Islamilainen jihad -järjestöön kytkeytyvä terrorisolu -
sekä Fatahiin linkitetyn al-Aqsan prikaatin jäsenet -
avasivat tulen Israelin erikoisjoukkoja kohti, jotka vastasivat tulitukseen.
Israelin joukoille ei sattunut henkilövahinkoja.
Yksi al-Aqsan prikaateihin yhdistetty palestiinalainen -
sai kuolettavia vammoja.
Lisäksi kahdeksan muuta terroristia sai eriasteisia vammoja.
Yhdysvallat ja Iran ovat päässeet sopimukseen, -
jonka tuloksena viisi perusteettomasti vangittua amerikkalaista -
vapautetaan iranilaisesta vankilasta.
Vastineeksi USA vapauttaa Iranin hallinnolle työskennelleitä iranilaisia.
Samalla vapautetaan 6 miljardin dollarin edestä Iranin öljytuottoja.
Sopimus solmittiin Omanin ja Qatarin välityksellä.
Sen ensimmäisessä vaiheessa Iranin hallinto -
suostui vapauttamaan viisi iranilais-amerikkalaista kotiarestiin.
USA:n ulkoministeri Antony Blinken -
pitää vapauttamista myönteisenä asiana -
ja toivoo sen johtavan vankien paluuseen USA:han.
Kuusi vapautettavaa iranilaista -
olivat saaneet vankilatuomion Iranille asetettujen pakotteiden rikkomisesta.
Vankien vapauttamisen lisäksi Bidenin hallinto on luvannut vapauttaa
noin 6 miljardin dollarin edestä Iranin jäädytettyjä öljytuottoja.
Varat siirretään Qatarin keskuspankkiin.
Iranilla on pääsy varoihin vain humanitaarisiin tarkoituksiin, -
kuten ruokaan ja lääkkeisiin, liittyvissä hankinnoissa.
Vaikka varat voidaan käytännössä ohjata "muihin toimintoihin", -
ministeri Blinken painotti, -
että Iran ei saa sopimuksen myötä minkäänlaisia pakotehelpotuksia.
Tämä on myönteinen askel, -
mutta en halua mennä asioiden edelle, -
koska heidän kotiinpaluunsa eteen on tehtävä vielä työtä. Uskon, -
että heidän ja heidän omaistensa painajainen alkaa nyt helpottaa.
En myöskään aio avata toimiamme tarkemmin, -
sillä en halua vaarantaa kansalaistemme kotiinpaluuta.
Paria asiaa haluan kuitenkin tarkentaa.
Iran ei missään tapauksessa tule saamaan pakotehelpotuksia.
Tällaisissa tapauksissa, kun pyrimme tuomaan amerikkalaisia Iranista kotiin,
käytetään Iranin omia varoja.
Ne siirretään rajoitetuille tileille, -
joista varoja voidaan käyttää vain humanitaarisiin tarkoituksiin.
Pakotteissahan on alusta asti ollut -
humanitaarisia asioita koskeva poikkeuslupa.
Pidämme kaikki pakotteet edelleen voimassa.
Viisi amerikkalaista vankia päästetään lähtemään Iranista vasta sitten, -
kun USA:n lupaamat 6 mrd. dollaria saapuvat pankkitilille Qatariin.
Prosessin odotetaan vievän neljästä kuuteen viikkoa.
Brics-maiden edustajat kokoustivat Teheranissa aiemmin tällä viikolla.
Iranin ulkoministeri Hossein Amir-Abdollahian korosti, -
että vanginvaihtosopimus ei liity millään tavalla -
muihin Iranin ja lännen välisiin neuvotteluihin.
Ministerin mukaan Iran on valmis panemaan sopimuksen täytäntöön.
Oman ja Qatar ovat toimineet viestinviejinä -
Iranin ja Yhdysvaltojen välillä kuukausien ajan.
Pidämme vanginvaihtosopimusta humanitaarisena kysymyksenä, -
emmekä ole asettaneet sille ennakkoehtoja.
Olemme valmiit vankienvaihtoon sovitun mukaisesti.
Teheranin Brics-kokouksen yhteydessä -
Iran ja Venäjä yrittivät edistää Iranin Brics-jäsenyyttä.
Ministeri Amir-Abdollahian -
kuvasi Irania luotettavaksi ja vaikutusvaltaiseksi kumppaniksi, -
jolla on uusia ja innovatiivisia tieteellis-teknologisia resursseja, -
jotka voivat hyödyttää syntyvää lännenvastaista liittoumaa.
Iran on ainutlaatuisen geostrategisen tilanteensa -
ja maantieteellisen sijaintinsa ansiosta
luotettava ja vaikutusvaltainen kumppani.
Iranilla on valtavasti energianlähteitä, erityisesti öljyä ja kaasua, -
ja sen kuljetusreitit ovat lyhyitä ja halpoja.
Maassa on nuoria ja ammattitaitoisia työntekijöitä.
Kaiken tämän lisäksi Iranilla on -
uusia ja innovatiivisia tieteellis-teknologisia resursseja.
Venäjän varaulkoministeri Sergei Ryabkov tuomitsi Brics-kokouksessa -
Yhdysvallat siitä, että se on asettanut Iranille pakotteita ydintoimien vuoksi.
Venäjän varaulkoministeri -
kannusti Irania jatkamaan ydinohjelmansa kehittämistä -
mutta noudattamaan samalla varovaisuutta.
Mikään maa, joka toivoo -
pääsevänsä jossain vaiheessa Brics-ryhmän jäseneksi, -
ei osallistu tällaisiin laittomiin -
ja yksipuolisiin pakotekäytäntöihin.
Iranhan on ollut itse -
tällaisten laittomien pakotteiden kohteena jo vuosikymmeniä, -
joten sillä jos jollain on käsitystä näistä asioista.
Kiitos seurasta!
Haluan korostaa, että TV7 Israel toimii lahjoitusten varassa.
Jos ohjelmamme ovat siunanneet sinua ja haluat auttaa meitä -
jatkamaan ohjelmien lähetystä, harkitsethan lahjoittamista.
Voit lahjoittaa osoitteessa www.tv7israelnews.com.
Kannustan rukoilemaan rauhaa Jerusalemille ja pelastusta Israelille.
Olen Jonathan Hessen.
Shabat shalom ja siunausta! Nähdään maanantaina, jos Luoja suo.